Úradný vestník L 315 , 14/12/2000 S. 0012 - 0013



Rozhodnutie Spoločného výboru EHP č. 75/2000 z 2. októbra 2000, ktorým sa mení a dopĺňa príloha II (Technické predpisy, normy, testovanie a certifikácia) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha II k dohode bola zmenená a doplnená rozhodnutím Spoločného výboru EHP č. 57/2000 z 28. júna 2000 [1]; (2) nariadenie Komisie (ES) č. 1069/98 z 26. mája 1998, ktorým sa mení a dopĺňa nariadenie (ES) č. 542/95 z 10. marca 1995 o preskúmaní zmien podmienok platných pre povolenie na uvedenie na trh v pôsobnosti nariadenia Rady (EHS) č. 2309/93 [2], sa má včleniť do dohody; (3) nariadenie Komisie (ES) č. 1146/98 z 2. júna 1998, ktorým sa mení a dopĺňa nariadenie (ES) č. 541/95 o preskúmaní zmien podmienok platných pre povolenie na uvedenie na trh udelené príslušným orgánom členského štátu [3], sa má včleniť do dohody; (4) nariadenie Rady (ES) č. 2743/98 zo 14. decembra 1998, ktorým sa mení a dopĺňa nariadenie (ES) č. 297/95 o poplatkoch splatných Európskej agentúre na hodnotenie liečiv [4], sa má včleniť do dohody; (5) smernica Komisie 1999/82/ES z 8. septembra 1999, ktorou sa mení a dopĺňa príloha k smernici Rady 75/318/EHS o aproximácii právnych predpisov členských štátov týkajúcich sa analytických, farmakologicko-toxikologických a klinických noriem a protokolov vzhľadom na testovanie liečiv [5], sa má včleniť do dohody; (6) smernica Komisie 1999/83/ES z 8. septembra 1999, ktorou sa mení a dopĺňa príloha k smernici Rady 75/318/EHS o aproximácii právnych predpisov členských štátov týkajúcich sa analytických, farmakologicko-toxikologických a klinických noriem a protokolov vzhľadom na testovanie liečiv [6], sa má včleniť do dohody, ROZHODOL TAKTO: Článok 1 Do bodu 2 (smernica Rady 75/318/EHS) v kapitole XIII prílohy II k dohode sa dopĺňajú tieto zarážky: 399 L 0082 : smernica Komisie 1999/82/ES z 8. septembra 1999 (Ú. v. ES L 243, 15.9.1999, s. 7). 399 L 0083 : smernica Komisie 1999/83/ES z 8. septembra 1999 (Ú. v. ES L 243, 15.9.1999, s. 9)." Článok 2 Do bodu 15h (nariadenie Rady (ES) č. 297/95) v kapitole XIII prílohy II k dohode sa dopĺňa: ", v znení: 398 R 2743 : nariadenie Rady (ES) č. 2743/98 zo 14. decembra 1998 (Ú. v. ES L 345, 19.12.1998, s. 3)." Článok 3 Do bodu 15j (nariadenie Komisie (ES) č. 541/95) v kapitole XIII prílohy II k dohode sa dopĺňa: ", v znení: 398 R 1146 : nariadenie Komisie (ES) č. 1146/98 z 2. júna 1998 (Ú. v. ES L 159, 3.6.1998, s. 31)." Článok 4 Do bodu 15k (nariadenie Komisie (ES) č. 542/95) v kapitole XIII prílohy II k dohode sa dopĺňa: ", v znení: 398 R 1069 : nariadenie Komisie (ES) č. 1069/98 z 26. mája 1998 (Ú. v. ES L 153, 27.5.1998, s. 11)." Článok 5 Texty nariadení (ES) č. 1069/98 a (ES) č. 1146/98, nariadenia (ES) č. 2743/98 a smerníc 1999/82/ES a 1999/83/ES v islandskom a nórskom jazyku, ktoré sa majú uverejniť v dodatku EHP k Úradnému vestníku Európskych spoločenstiev, sú autentické. Článok 6 Toto rozhodnutie nadobúda účinnosť 3. októbra 2000 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody [7]. Článok 7 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 2. októbra 2000 Za Spoločný výbor EHP predseda G. S. Gunnarsson [1] Ú. v. ES L 237, 21.9.2000, s. 73. [2] Ú. v. ES L 153, 27.5.1998, s. 11. [3] Ú. v. ES L 159, 3.6.1998, s. 31. [4] Ú. v. ES L 345, 19.12.1998, s. 3. [5] Ú. v. ES L 243, 15.9.1999, s. 7. [6] Ú. v. ES L 243, 15.9.1999, s. 9. [7] Žiadne ústavné požiadavky nie sú uvedené. --------------------------------------------------